[bookmark: _GoBack]Z A P I S N I K
s 11. sjednice Vijeća Gradske četvrti Peščenica - Žitnjak 
održane 27. travnja 2022. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Darko Stošić, Antonija Komazlić, Tomica Rižmarić, Lorena Sajković, Ljiljana Ivanac, Ramiza Memedi, Marija Klobučar, Zvonko Dumančić, Dragan Vučić, Zdravko Čabraja, Matija Raos, Đurđica Radaković Groš, Marko Jelenčić, Mario Sobočan, Marko Korošec,  Iris Veronika Ćelić, Marijan Ćužić, Ana Miloš.

U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, civilnu zaštitu i sigurnost, Boris Berber i stručni referenti za rad tijela mjesne samouprave Sanja Jančin i Mihaela Hrženjak.
Konstatira se da u radu sjednice sudjeluje 19 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 10. sjednice Vijeća GČ.
S obzirom da nema primjedbi, zapisnik se jednoglasno verificira. 
Predsjednik Vijeća predlaže da se iz dnevnog reda izostavi predložena točka 1. (Prijedlozi zaključaka o davanju mišljenja po članku 86.) jer je mišljenja da u predloženim aktima nema ništa od posebnog interesa za našu Gradsku četvrt, a statutarna je odredba ukoliko se posebno ne dostavlja mišljenje, smatra se da je Vijeće dalo pozitivno mišljenje.

Marijan Ćužić predlaže da 1. točka ostane u dnevnom redu te da se u okviru nje raspravi i glasa o prijedlogu akta pod 1a) Odluci o podnošenju prijedloga i peticije građana.
Osim toga predlaže da se dnevni red dopuni točkom „Prijedlog zaključka o protivljenju prenamjeni prostorija MO na području Gradske četvrti Peščenica-Žitnjak u dječje vrtiće“. Prijedlog zaključka uručuje svim vijećnicima. 

Mario Sobočan također predlaže dopunu dnevnog reda točkom „Prijedlog zaključka o podršci inicijativi građana i zaključcima vijeća MO Resnik, Žitnjak, Petruševec, Ivanja Reka, Kozari Bok, Kozari Putevi i Savica Šanci o sazivanju zborova građana“. Prijedlog je uputio i u pisanom obliku na službeni mail GČ.

Sukladno prijedlogu vijećnika Ćužića i Sobočana, predsjednik daje na glasanje prijedlog dopunjenog dnevnog reda, nakon čega se utvrđuje da je jednoglasno donesen  

DNEVNI RED
1. Prijedlozi zaključaka o davanju mišljenja po čl. 86. Statuta Grada Zagreba
a) Odluka o podnošenju prijedloga i peticija građana
2. [bookmark: _Hlk102997300]Prijedlog zaključka o podršci inicijativi građana i zaključcima vijeća MO Resnik, Žitnjak, Petruševec, Ivanja Reka, Kozari Bok, Kozari Putevi i Savica Šanci o sazivanju zborova građana
3. Prijedlog zaključka o protivljenju inicijativi prenamjene objekata mjesnih samouprava na području Gradske četvrti Peščenica-Žitnjak u područne objekte dječjih vrtića
4. [bookmark: _Hlk103089921]Prijedlog zaključka o davanju mišljenja o raspolaganju građevinskim zemljištem na području MO Savica Šanci (od dijelova k.č. 2219/4 i 2223/2 k.o. Žitnjak) zbog rekonstrukcije poslovne zgrade investitora T-IVORTIM d.o.o. 
5. [bookmark: _Hlk96069953]Prijedlog zaključka o pregledu i popravku postojećih javnih zdenaca/česmi na području Gradske četvrti Peščenica-Žitnjak
6. Prijedlozi zaključaka o rješavanju aktualne komunalne problematike 
7. Izvješća, pitanja i prijedlozi

[bookmark: _Hlk49872093]
Ad 1.) Prijedlozi zaključaka o davanju mišljenja po čl. 86. Statuta Grada Zagreba
a) Odluka o podnošenju prijedloga i peticija građana

Sukladno svom prijedlogu da se u dnevni red  uvrsti rasprava o Prijedlogu odluke o podnošenju prijedloga i peticija građana, Marijan Ćužić predlaže da Vijeće donese negativno mišljenje o navedenom Prijedlogu odluke.
 
Predsjednik Vijeća daje Prijedlog zaključka o negativnom mišljenju na glasanje. Utvrđuje se da je ZA negativno mišljenje glasalo 7 vijećnika, 10 glasova bilo je PROTIV, a 2 vijećnika bila su SUZDRŽANA te se konstatira da Prijedlog zaključka nije usvojen. 

Ad 2.) Prijedlog zaključka o podršci inicijativi građana i zaključcima vijeća MO Resnik, Žitnjak, Petruševec, Ivanja Reka, Kozari Bok, Kozari Putevi i Savica Šanci o sazivanju zborova građana
Vijećnik Mario Sobočan obrazlaže svoj prijedlog da se u dnevni red uvrsti navedena  problematika napominjući kako je sedam vijeća mjesnih odbora s područja Gradske četvrti donijelo zaključke o protivljenju lokaciji za privremeno skladištenje građevinskog otpada i smještaju drugih objekata za obradu otpada u Resniku. Vijeće MO Resnik donijelo je odluku o sazivanju zbora građana s istom tematikom te su za to dobili podršku vijeća mjesnih odbora Žitnjak, Petruševec, Ivanja Reka, Kozari Bok, Kozari Putevi i Savica Šanci. 
Predlaže da i Vijeće Gradske četvrti donese zaključak kojim će podržati održavanje zbora građana jer će takvim zajedničkim djelovanjem ova inicijativa dobiti na značaju.  
Predsjednik Vijeća naglašava da je održavanje zborova mogućnost predviđena Statutom GZ i Pravilima i svatko pod propisanim uvjetima ima pravo organizirati zbor građana. Isto tako napominje da postoji opcija da Vijeće Gradske četvrti sazove zbor za dio Gradske četvrti, ali je predsjednik Vijeća MO Resnik izjavio da ostaju pri soluciji da se mjesni zbor građana održi samo za Resnik uz sudjelovanje drugih mjesnih odbora. Dodaje da je njegov prijedlog da se prije sazivanja organizira javna tribina na kojoj bi građani dobili sva potrebna objašnjenja i na koji bi se pozvali odgovorni iz gradskih struktura, projektanti i sl. 
Nakon rasprave u kojoj su sudjelovali i vijećnici Marijan Ćužić i Đurđica Radaković Groš,  predsjednik Vijeća, sumirajući izneseno, predlaže da se zaključkom simbolički podrži inicijativa za sazivanje zborova građana po mjesnim odborima s dvije predložene teme: smještaj sortirnice otpada i smještaj privremenog odlagališta građevinskog otpada na području MO Resnik.


 Prijedlog se daje na glasanje nakon čega se konstatira da je jednoglasno donesen 

Z a k lj u č a k
o podržavanju zaključaka vijeća mjesnih odbora
 o sazivanju mjesnih zborova građana

1. Vijeće Gradske četvrti Peščenica-Žitnjak razmotrilo je inicijativu i zaključke vijeća mjesnih odbora Resnik, Žitnjak, Petruševec, Ivanja Reka, Kozari Bok, Kozari Putevi i Savica Šanci o sazivanju mjesnih zborova građana. 
2. Podržavaju se zaključci vijeća mjesnih odbora o sazivanju zborova građana radi raspravljanja i izjašnjavanja o:
· prijedlogu lokacije na području MO Resnik za privremeno skladištenje materijala od uklanjanja građevnog otpada nastalog kod obnove zgrada oštećenih potresom i
· prijedlogu izgradnje postrojenja za sortiranje odvojeno prikupljenog otpada (sortirnice) na području MO Resnik. 


Ad 3.) Prijedlog zaključka o protivljenju inicijativi prenamjene objekata mjesnih samouprava na području Gradske četvrti Peščenica-Žitnjak u područne objekte dječjih vrtića
Vijećnik Marijan Ćužić obrazlaže podneseni Prijedlog zaključka kojim bi se odbila inicijativa Grada. Smatra da je ideja pretvaranja objekata mjesnih odbora u prostore za boravak vrtićke djece vrlo loša i s njom se ne bi trebalo složiti. Kao primjer navodi objekt MO „Bruno Bušić“ koji nije pogodan iz više razloga – lokacija je neadekvatna, prostor ne prati pedagoške standarde, koriste ga mnoge političke  stranke, umirovljenici, razne udruge, građani, a javna nabava za preuređenje će biti dugotrajna. 
Predsjednik Vijeća objašnjava da je Grad krenuo u kompenzacijske mjere kao privremeno rješenje za smještaj vrtićke djece dok se ne izgrade vrtići koji su planirani kao kapitalni projekti Grada. U postupku su analizirani neki objekti MO koji bi se mogli prenamijeniti za  navedenu svrhu, a što se tiče prenamjene objekta MO „Bruno Bušić“ isti se razmatrao, ali je ustanovljeno da na objektu nisu riješeni imovinsko-pravni odnosi tako da će se od njega najvjerojatnije odustati.
U raspravi o problematici sudjeluju još:
Zvonko Dumančić koji također upozorava na neadekvatnost prostora MO „Bruno Bušić“ za namjenu dječjeg vrtića, a takvom mišljenju se pridružuje i vijećnica Đurđica Radaković Groš koja također smatra da nije u redu da se mnogobrojnim korisnicima sada oduzima prostor. 
Marko Jelenčić smatra da je ova odluka gradskih vlasti prilično autokratska te da bi se trebalo apelirati na Grad da se ubuduće izbjegava takav jednosmjerni oblik komunikacije.
Marko Korošec - traženo je hitno, privremeno rješenje jer nije očekivan toliki porast i potrebe za mjestima u vrtićima za djecu, a istočni dio grada postao je prenapučen i velike su potrebe.
Darko Stošić, upućuje kritiku gradskoj vlasti koja je sama donijela odluku, a da prethodno nije  konzultirala vijeća gradskih četvrti jesu li za prenamjene prostora i koji su objekti MO za to pogodni.
Nakon rasprave predsjednik Vijeća daje Prijedlog zaključka vijećnika Marijana Ćužića na glasanje te se konstatira da je s 12 glasova ZA i 7 glasova PROTIV donesen
Z a k lj u č a k
o protivljenju inicijativi prenamjene objekata mjesnih samouprava 
na području Gradske četvrti Peščenica-Žitnjak u područne objekte dječjih vrtića

1. Vijeće Gradske četvrti Peščenica-Žitnjak raspravilo je inicijativu Grada Zagreba za prenamjenu pojedinih objekata mjesnih samouprava u objekte dječjih vrtića. 
2. Vijeće se protivi donošenju odluke o prenamjeni objekata mjesnih samouprava na području Gradske četvrti Peščenica-Žitnjak za potrebe smještaja područnih objekata dječjih vrtića.
3. Ovaj zaključak dostavit će se Gradskom uredu za obrazovanje, sport i mlade i Gradskom uredu za mjesnu samoupravu, civilnu zaštitu i sigurnost.


Ad 4.) Prijedlog zaključka o davanju mišljenja o raspolaganju građevinskim zemljištem na području MO Savica Šanci (od dijelova k.č. 2219/4 i 2223/2 k.o. Žitnjak) zbog rekonstrukcije poslovne zgrade investitora T-IVORTIM d.o.o.
Predsjednik Vijeća objašnjava da je u postupku donošenja mišljenja o predmetnoj problematici zatraženo očitovanje Vijeća MO Savica Šanci koje se svojim zaključkom pozitivno očitovalo o planiranom zahvatu investitora te predlaže da Vijeće podrži zaključak Vijeća MO.
Otvara raspravu. S obzirom da se nitko ne javlja za riječ Prijedlog zaključka daje se na glasanje te se konstatira da je jednoglasno donesen
Z A K LJ U Č A K
o davanju mišljenja o raspolaganju građevinskim zemljištem na području MO Savica Šanci (na novoformiranoj čestici od dijelova k.č. 2219/4 i 2223/2 k.o. Žitnjak) zbog izdavanja lokacijske dozvole za rekonstrukciju poslovne zgrade investitora T-IVORTIM d.o.o.
1. Vijeće Gradske četvrti Peščenica – Žitnjak je povodom zahtjeva  Gradskog ureda za upravljanje imovinom Grada KL:940-01/21-003/549; URBROJ:251-33-1/06-21-5 za mišljenje o mogućnosti raspolaganja građevinskim zemljištem (na novoformiranoj građevnoj čestici od dijelova k.č. 2219/4 i 2223/2 k.o. Žitnjak,) u postupku izdavanja lokacijske dozvole za rekonstrukciju poslovne zgrade, zatražilo mišljenje Vijeća Mjesnog odbora Savica Šanci na čijem se području nalazi predmetno zemljište.  

2. Vijeće je razmotrilo Zaključak Vijeća MO Savica Šanci te je, sukladno datom mišljenju,  suglasno s izdavanjem lokacijske dozvole za rekonstrukciju poslovne zgrade  na novoformiranoj građevinskoj čestici od dijelova k.č. 2219/4 i 2223/2 k.o. Žitnjak u Zagrebu, Majstorska 1D, investitora T-IVORTIM d.o.o. 
 
3. Ovaj Zaključak dostaviti će se Gradskom uredu za upravljanje imovinom i stanovanje. 
 


Ad 5.) Prijedlozi zaključaka o rješavanju aktualne komunalne problematike

Predsjednik izvješćuje nazočne da su e-poštom primili prijedloge zaključaka o rješavanju aktualne komunalne problematike koji su izrađeni na temelju zaključaka vijeća mjesnih odbora.
Otvara se rasprava.
S obzirom da nema primjedbi, prijedlozi zaključaka daju se na glasanje te se konstatira da su jednoglasno doneseni sljedeći zaključci:
Z a k l j u č a k
[bookmark: _Hlk101276436]o utvrđivanju imovinsko-pravnih odnosa na k.č. 1408 i 1409 obje k.o. Peščenica

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Bruno Bušić“, KLASA:024-08/22-003/588 URBR:251-13-11-11-22-7 donesen  na 10. sjednici Vijeća te predlaže nadležnom gradskom tijelu da
· utvrdi pravo korištenja odnosno stanje imovinsko-pravnih odnosa na k.č. 1408 i 1409 obje k.o. Peščenica, kako bi se parcele u slučaju gradskog vlasništva mogle urediti za potrebe javnog parkiranja;

· izvijesti Vijeće o učinjenom.

2. Ovaj Zaključak dostavit će se Gradskom uredu za upravljanje imovinom i stanovanje. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava zaključke Vijeća Mjesnog odbora „Bruno Bušić“, KLASA:024-08/22-003/588 URBR:251-13-11-11-22-10 i 11 donesene  na 10. sjednici Vijeća te predlaže nadležnom gradskom tijelu da 

· izvrši očevid i pokrene postupak za izdavanje rješenja o uspostavi jednosmjerne regulacije prometa u Ulici Milana Pavelića u smjeru istok - zapad, od kbr. 15 do 1, uključujući postavu prometnog znaka za jednosmjernu ulicu na ulazu u navedenu ulicu, kod Ulice Jure Kaštelana;
· izvrši očevid i pokrene postupak za izdavanje rješenja o postavi prometnog znaka zabrane parkiranje na ulazu u Ulicu Milana Pavelića s Borongajske ceste, kod kbr. 2;

· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet. 


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Bruno Bušić“ KLASA:024-08/22-003/588 URBR:251-13-11-11-22-6 donesen na 10. sjednici, kojim je Vijeće MO iskazalo nezadovoljstvo negativnim odgovorom Gradskog ureda za obnovu, izgradnju, prostorno uređenje, graditeljstvo, komunalne poslove i promet na zahtjev za postavljanje rampe u Ulici Milana Pavelića u svrhu onemogućavanja parkiranja na prilazu garažama u navedenoj ulici. 

2. Predlaže se nadležnom gradskom tijelu da još jednom razmotri zahtjev i razloge za postavom rampe ili pronalaskom drugog odgovarajućeg rješenja kako bi se na nerazvrstanoj cesti k.č. 1631 k.o. Peščenica onemogućilo parkiranje automobila koje sprječava pristup stanara njihovim garažama. 

3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet. 

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Borongaj Lugovi, KLASA:024-08/22-003/589 URBR:251-13-11-11-22-7, donesen  na 10. sjednici Vijeća te predlaže nadležnom gradskom tijelu da u cilju   sprječavanja kršenja prometnih pravila i sigurnosti odvijanja prometa 

· izvrši očevid i utvrdi mogućnost uspostave dvosmjerne regulacije prometa u dužini cca 50 m u smjeru istoka, produljenjem trake za skretanje lijevo na dijelu Slavonske avenije, od skretanja za benzinsku crpku INA do skretanja prema Konzumu, 
· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet. 


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec, KLASA:024-08/22-02/1040; URBR:251-13-11-11-22-6 donesen na 11. sjednici Vijeća te predlaže nadležnom gradskom tijelu da  

· izvrši očevid i pokrene postupak za  donošenje rješenja o zabrani prometovanja teških vozila iznad 5 t makadamskim putem prema Savi, od križanja s  ulicom I. Petruševec, poslije nadvožnjaka,
· izvrši očevid i pokrene postupak za  donošenje rješenja o zabrani prometovanja teških vozila iznad 5 t makadamskim putem prema Savi, od Črnkovečke ulice kod kbr. 61 te
 
· obavijesti Vijeće o učinjenom.

1. Ovaj Zaključak dostaviti će se Gradskom uredu prostorno uređenje, izgradnju Grada, graditeljstvo, komunalne poslove i promet, Sektoru za promet.


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je Zaključak  Vijeća Mjesnog odbora Volovčica, KLASA:024-08/22-003/586; URBR:251-13-11-11-22-14, donesen  na 11. sjednici Vijeća te predlaže nadležnom gradskom tijelu da 

· izvrši očevid radi utvrđivanja opravdanosti zahtjeva te se očituje o mogućnosti i potrebnom postupku za prenamjenu dijela zelene površine u Ulici Frana Alfirevića kod kbr. 2, na k.č. 2402/38 k.o. Peščenica, u parkirališnu površinu
te
· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je Zaključak  Vijeća Mjesnog odbora Volovčica, KLASA:024-08/22-003/586; URBR:251-13-11-11-22-15, donesen  na 11. sjednici Vijeća te predlaže nadležnom gradskom tijelu da 

· izvrši očevid radi utvrđivanja opravdanosti zahtjeva te se očituje o mogućnosti i postupku postavljanja rampe na javnoprometnoj površini između stambenih zgrada u Ulici Frana Alfirevića kbr. 2 i 4, na k.č. 2402/38 k.o. Peščenica, kako bi se onemogućilo neovlašteno parkiranje ispred garaža stanara.
2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je Zaključak  Vijeća Mjesnog odbora Volovčica, KLASA:024-08/22-003/586; URBR:251-13-11-11-22-16, donesen  na 11. sjednici Vijeća te predlaže nadležnom gradskom tijelu da 

· izvrši očevid te pokrene postupak za izdavanje rješenja o postavi zaštitnih stupića na nogostupu kod pješačkog prijelaza na raskrižju Ivanićgradske i Planinske ulice – kod kbr. Ivanićgradska 11 i Planinska 26.
2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet.

Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Volovčica, KLASA:024-08/22-003/586; URBR:251-13-11-11-22-17, donesen  na 11. sjednici Vijeća te predlaže gradskoj službi nadležnoj za održavanje čistoće javnih površina da 
 
· izvrši izmještanje postojeće košarice za sitni otpad zapremnine od 55 l s grbom Grada Zagreba s lokacije Trg Stjepana Konzula kbr. 1 (ispred Javnobilježničkog ureda Mladen Burec) na novu lokaciju kod Trga Stjepana Konzula kbr. 3 (ispred poslovnice Zagrebačke banke – pored cvjetnih žardinjera.
2. Ovaj Zaključak dostavit će se Zagrebačkom holdingu d.o.o., Podružnici Čistoća.


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je i podržava Zaključak  Vijeća Mjesnog odbora Volovčica, KLASA:024-08/22-003/586; URBR:251-13-11-11-22-13, donesen  na 11. sjednici Vijeća te predlaže nadležnom gradskom tijelu da 

· izvrši očevid radi utvrđivanja prometno-tehničkih mogućnosti i pokrene postupak za donošenje rješenja o uklanjanju zaštitnih stupića i uspostavi/iscrtavanju parkirališnih mjesta na sjevernom nogostupu u Ulici Frana Alfirevića nasuprot kbr. 2 – 4, na k.č. 2401 k.o. Peščenica, 

· obavijesti Vijeće o učinjenom.

2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet. 


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je Zaključak  Vijeća Mjesnog odbora Volovčica, KLASA:024-08/22-003/586; URBR:251-13-11-11-22-18, donesen  na 11. sjednici Vijeća te predlaže nadležnom gradskom tijelu da 

· izvrši očevid radi utvrđivanja opravdanosti zahtjeva te se očituje o mogućnosti i potrebnom postupku za prenamjenu dijela zelene površine, Prilaz sv. Josipa Radnika ispred kbr. 6 i 8, na k.č. 2643 k.o. Peščenica, u svrhu izgradnje/produljenja pješačke staze,
· obavijesti Vijeće o učinjenom.
2. Ovaj Zaključak dostaviti će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak, uvrštava u Plan komunalnih potreba sljedeće:

· MO „BRUNO BUŠIĆ“
1. Postavljanje zaštitne ograde/klamerica u Ulici Jure Kaštelana kako bi se spriječio prolazak automobila preko zelene površine iz Ulice Ante Jakšića u Ulicu Jure Kaštelana.

· MO BORONGAJ LUGOVI
1. Proširenje sjevernog nogostupa u svrhu izgradnje pješačko-biciklističke staze na dijelu Borongajske ceste od ulaza u Sveučilišni kampus Borongaj do zapadne granice MO Borongaj Lugovi.

2. Izgradnja/dovršetak zapadnog nogostupa u Ulici Marijana Čavića od Ulice grada Vukovara do Borongajske ceste u dužini cca 100 m s iscrtavanjem biciklističke staze radi zaokruživanja cjelovite biciklističke infrastrukture na trasi Borongajska cesta - Ulica grada Gospića – Ulica grada Vukovara. 

· MO KOZARI PUTEVI
1. Uređivanje kolnika na spoju Žitnjačke ceste i IV. Kozari puta.
2. Gradnja javne rasvjete na spoju Žitnjačke ceste i IV. Kozari puta.

2. Problematika će se rješavati kroz Plan komunalnih aktivnosti Gradske četvrti u narednim razdobljima. 	


Ad 7) Izvješća, pitanja, prijedlozi

Predsjednik podsjeća članove vijeća da su im na mail dostavljene informacije o  pokrenutim postupcima i odgovorima  pristiglima između dvije sjednice.

Rasprava:
Marijan Ćužić postavlja pitanje zašto je, bez obzira na negativno mišljenje Vijeća GČ, postavljen luna park na uglu Gospićke i Ulice grada Vukovara na što mu predsjednik odgovara kako je u objašnjenju dopisa bilo naznačeno da je odluku donijelo Povjerenstvo koje u postupku donošenja rješenja traži mišljenje više dionika. Suglasnost Vijeća je dio mišljenja koje Povjerenstvo uzima u obzir, ali ga ne mora prihvatiti. Napominje da možemo tražiti pojašnjenje Povjerenstva. 
Đurđica Radaković Groš predlaže da se oformi delegacija Vijeća GČ koja bi došla odati počast svim nevinim žrtvama fašizma kod spomenika – kosturnice u Ivanjoj Reki, u sklopu obilježavanja Dana pobjede nad fašizmom, 9.5. koje organizira Udruga socijaldemokrata. Hodogram aktivnosti poslat će na mail predsjednika, a on proslijediti vijećnicima.   
Veronika Iris Ćelić ponovo aktualizira problem ilegalnih odlagališta otpada na Resniku, Žitnjaku, Petruševcu i Ivanjoj Reci te smatra da nešto treba poduzeti. 
U raspravu o toj temi uključuju se: 
Đurđica Radaković Groš obrazlažući da je ona osobno podnosila prijave državnim tijelima, slala mail Jutarnjem listu,  a i s razine Vijeća je izvršen pritisak u cilju rješavanja, ali bez uspjeha. Veliki je problem što su lokacije odlagališta u privatnom vlasništvu.
Marijan Ćužić, kao prijašnji zaposlenik Čistoće, ističe da se na ovim lokacijama stalno čistilo, stavljali new jerseyi, ali se pod okriljem noći odlagališta opet pune.
Mario Sobočan smatra da bi bilo dobro da se uspostave dežurstva koja bi patrolirala i nadzirala teren ili da se instaliraju kamere.
Predsjednik Vijeća ističe da se radi na rješavanju pa je osim Komunalnog redarstva koje kontinuirano nadzire, kažnjava prekršitelje i izdaje naloge te Čistoće kao izvršitelja, sa situacijom oko odlagališta smeća u Strugama upoznat i dogradonačelnik. Iz njegovog ureda stigao je odgovor da se čeka nova drobilica na SOC Jakuševec i nakon zbrinjavanja njihovog otpada ide se na Struge. Naglašava da se sustav oformljava, zapošljavaju se novi komunalni redari, ali nije rješivo preko noći jer je sustav bio zapušten. 
Antonija Komazlić  smatra da je to problem koji bi se trebao rješavati na sustavnoj razini, možda čak na nacionalnoj razini uspostavom mehanizama kažnjavanja.
Želi izvijestiti o temi koja je srodna jer uključuje problematiku nelegalnog odlaganja otpada -  26.4. održana je tematska sjednica u Gradskoj skupštini GZ koju je organizirao Odbor za nacionalne manjine i Gradska koordinacija za ljudska prava o problematici neprimjerenih uvjeta života i stanovanja Roma u  Strugama i Vrtnom putu.
Inicijativa je da se uspostavi radna skupina za izradu Akcijskog plana za provedbu Nacionalnog plana za Rome do 2027.  u kojoj bi se okupili nadležni gradski uredi, organizacije civilnog društva koje rade na terenu, uz učešće predstavnika romske nacionalne manjine i da se pronađe inovativni način rješavanja – zagrebački model za uključivanje Roma koji bi pokušao pronaći način pomaganja tim ljudima u zadovoljavanju njihovih socijalnih prava, ali i stambenom zbrinjavanju uz istovremeno rješavanje radnog i obrazovnog konteksta.

Nakon završene rasprave, predsjednik zaključuje sjednicu u 19:10 h.

Zapisnik vodile:
Sanja Jančin
Mihaela Hrženjak

KLASA:024-08/22-002/144
URBROJ:251-13-11-11-22-4
Zagreb, 27. travnja 2022
                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl.polit. 
